Document ID: 31989D0504

31989D0504
L 247/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юли 1989 година
за определяне на критериите за одобрение и контрол на сдруженията на животновъди, развъдните организации и частните предприятия, които създават или водят регистри за хибридни породи свине за разплод
(89/504/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 88/661/ЕИО на Съвета от 19 декември 1988 г. относно зоотехническите стандарти, приложими за животни за разплод от рода на свинете (1), и по-специално член 10, параграф 1, четвърто тире от нея,
като има предвид, че във всички държави-членки регистрите се водят или създават от сдружения на животновъди, развъдни организации, частни предприятия или официални служби; като има предвид, че поради това е необходимо да се определят критериите за одобрение на сдруженията на животновъди, развъдните организации и частните предприятия;
като има предвид, че сдруженията на животновъди, развъдните организации или частните предприятия трябва да подават заявление за официално одобрение до компетентните органи на държавата-членка, на чиято територия се намира тяхното седалище;
като има предвид, че когато сдруженията на животновъди, развъдните организации или частните предприятия отговарят на определени критерии и имат определени цели, те трябва да бъдат официално одобрени от органите на държавата-членка, до които са подали заявление;
като има предвид, че предвидените в настоящото решение мерки са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
За да бъдат официално одобрени, сдруженията на животновъди, развъдните организации и частните предприятия, които водят или създават регистри, трябва да подадат заявление до органите на държавата-членка, на чиято територия се намира тяхното седалище.
Член 2
Органите на съответната държава-членка трябва да издават официално одобрение на всяко сдружение на животновъди, развъдна организация или частно предприятие, което води или създава регистър, ако то отговаря на определените в приложението условия.
Член 3
Органите на съответната държава-членка отнемат официалното одобрение на всяко сдружение на животновъди, развъдна организация или частно предприятие, което води регистри, ако съответното сдружение на животновъди, развъдна организация или частно предприятие системно не изпълнява определените в приложението условия.
Член 4
Адресати на настоящото решение са държавите-членки.
Съставено в Брюксел на 18 юли 1989 година.

Labels: 7
6